**RECYKLÁCIA**

**Plasty (triedenie a recyklácia plastov)**

Vedeli ste, že...?

* Plasty sa v prírode rozkladajú 500 až 1000 rokov
* Plasty tvoria až 11 % nášho odpadu
Plasty sú všade naokolo. Do plastov sa napríklad balia takmer všetky potraviny. Dokonca aj oblečenie, ktoré nosíme, je vyrobené z umelých vlákien. Štvorčlenná rodina tak ročne vyprodukuje až 150 kg plastov.
* Priemerný Slovák použije ročne 466 plastových tašiek

Slováci používajú takmer najviac plastových tašiek spomedzi krajín Európskej únie, pričom až 89 % týchto tašiek použijeme iba jedenkrát. Priemerná ročná spotreba v EÚ dosahuje 198 jednorazových plastových tašiek, čo predstavuje dennú spotrebu 1 tašky na domácnosť.

* Recykláciou 1 plastovej fľaše získame až 18 hodín svetla
Recykláciou jednej plastovej fľaše ušetríme energiu, ktorú by sme spotrebovali pri svietení LED žiarovkou počas 18 hodín.

Čo patrí a nepatrí do plastu?



**Papier (triedenie a recyklácia papiera)**

Vedeli ste, že...?

* Papier je možné recyklovať 5 až 8-krát

Opakovanou recykláciou sa skracujú celulózové vlákna, takýto papier je možné kompostovať.

* Papier tvorí približne 14 % hmotnosti množstva komunálneho odpadu
Po bioodpade tvorí papier hmotnostne najväčšiu položku v našom odpade.
* Každá tona recyklovaného papiera ušetrí približne 17 stromov
+ 4000 kW energie, 26 000 litrov vody, 3 m3 miesta na skládke a 1500 litrov oleja.
* Recyklovaný papier vypúšťa približne o 70 % menej škodlivín do ovzdušia
1 tona recyklovaného papiera ušetrí 27 kg emisií v ovzduší v porovnaní s papierom z primárnych surovín.

Čo patrí a nepatrí do papiera?



**Sklo (triedenie a recyklácia skla)**

Vedeli ste, že...?

* Sklo sa v prírode rozkladá až 4000 rokov
* Recyklovaním skla šetríme energiu
Recykláciou 1 sklenenej fľaše sa ušetrí toľko energie, koľko by sme spotrebovali počas 25 minút za počítačom.
* Sklo je 100 % recyklovateľné

Sklo môžeme recyklovať donekonečna bez straty kvality a čistoty.

* Sklo je najbezpečnejšie pre balenie a uchovávanie potravín
Na rozdiel od iných obalových materiálov, sklo nevypúšťa žiadne látky do jedla a pitia.

Čo patrí a nepatrí do skla?



**Kovy (triedenie a recyklácia kovov)**

Vedeli ste, že...?

* Hliníková plechovka vyhodená do prírody sa rozkladá 500 rokov
* Recykláciou jednej plechovky sa ušetrí energia zodpovedajúca 3 hodinám pozerania TV
Recyklovaný hliník spotrebuje iba 5 % energie a emisií v porovnaní s jeho výrobou z bauxitu.
* Hliník a oceľ možno recyklovať donekonečna

Podobne ako sklo, ani hliník a oceľ nestrácajú opakovanou recykláciou svoje vlastnosti.

* Kovy tvoria 4 % odpadu vyprodukovaného v domácnosti
* Na výrobu jedného bicykla potrebujeme 670 hliníkových plechoviek.

Čo patrí a nepatrí do kovu?

